יש ימים שהשמים כחולים ימים אחרים הם אפורים, מה זה אומר על החיים? פעמים האדמה יבשה פעמים היא רטובה מה זה אומר על הסיכויים? יש לילות עם ירח מלא יש לילות שהירח חסר חוץ משפל וגאות - מה זה אומר? יש פריחות ויש עירום של שלכת חוץ מהרגשת הקור  האם זה משפיע על היחסים? יש אש אדומה  ויש אש כחולה וגפרור שנשרף עד כלות,  זו אהבה או רק כוויה בקצות אצבעות? אם נאחז בסימנים או נאמין במזלות וכוכבים כשוטים נהיה התולים תקוות בעונות שחולפות. אנחנו קיימים נכווים וכלים עד נחלוף כעננים ברוח.